

**FOREBYGGENDE HJEMMEBESØK TIL DEG SOM HAR MISTET DIN PARTNER**

Forebyggende hjemmebesøk har vært organisert som prosjekt i Brønnøy siden oktober 2017. Kommunen har i denne perioden vært på besøk hos hjemmeboende eldre på 75 år, som ikke mottar kommunale pleie og omsorgstjenester fra før.

Tilbudet er ment å gi inspirasjon til å ta ansvar for egen helse og bosituasjon, samt andre temaer som viktig for å sikre en best mulig alderdom. Vi håper samtidig at det gir en trygghet og tillit til helseapparatet.

Brønnøy kommune ønsker å utvide tilbudet til deg som er over 70 år og som siste året har mistet din partner.

Å miste sin partner er en belastende hendelse. Mange opplever en periode med intens smerte, med økt fare for å utvikle mentale og fysiske helseproblemer. Hverdagen har kanskje blitt annerledes på flere plan.

Brønnøy kommune ønsker å møte deg for en helsesamtale. Aktuelle tema for dialog kan være:

* Hva er viktig for deg?
* Fysisk og psykiske helse
* Fysisk aktivitet
* Ernæring
* Bolig og sikkerhet
* Hjelpemidler og velferd teknologi
* Sosiale forhold og trygghet

Samtalen vil vare i ca. 1,5 time hvor en helseutdannet kommer hjem til deg etter avtale.

Hvem kan ta kontakt?

* Du over 70 år som har mistet din partner siste året (tilbudet er frivillig)
* Pårørende, sykehus, fastlege, tjenestekontor, og andre tjenester når samtykke foreligger.

Kontaktperson:
Trine Øren Solsem
Prosjektleder forebyggende hjemmebesøk
Trine.o.solsem@bronnoy.kommune.no
Mobil: 475 07 475